Камень Стэфана Баторыя

Камень Стэфана Баторыя — валун, помнік эпіграфікі.

Паводле падання, кароль Стэфан Баторый знайшоў валун у форме крыжа пад Докшыцамі на лясной паляне, дзе спыніўся на адпачынак (у ваколіцах цяперашняга Асінавіка Докшыцкага раёна) падчас паходу 1579 года на Полацк.

Паводле іншай версіі, каралеўскія слугі вырубілі памятны знак у форме крыжа на месцы каралеўскай стаянкі са знойдзенага побач валуна.

На камені выбіта рэльефныя абрысы ўзброенага чалавека пад вялікай каронай, у адной руцэ ён трымае меч, у другой -- шчыт. Пад фігурай выбіты надпіс RSB (Rex Stephanus Batory) і кругі, якія азначаюць належнасць да вышэйшага саслоўя.

У 1989 годзе валун-крыж перавезены ў мінскі Музей валуноў у мікрараёне Уручча.

 Крыніцы